CELEX: 32014R0473
Language: fi
Date: 2014-01-17 00:00:00
Title: Komission delegoitu asetus (EU) N:o 473/2014, annettu 17 päivänä tammikuuta 2014 , Euroopan parlamentin ja neuvoston asetuksen (EU) N:o 1315/2013 muuttamisesta lisäämällä liitteeseen III uusia alustavia karttoja  ETA:n kannalta merkityksellinen teksti

9.5.2014   
            
            
               FI
            
            
               Euroopan unionin virallinen lehti
            
            
               L 136/10
            
         KOMISSION DELEGOITU ASETUS (EU) N:o 473/2014,
   annettu 17 päivänä tammikuuta 2014,
   Euroopan parlamentin ja neuvoston asetuksen (EU) N:o 1315/2013 muuttamisesta lisäämällä liitteeseen III uusia alustavia karttoja
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1315/2013 (1) ja erityisesti sen 49 artiklan 6 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 1315/2013 säädetään mahdollisuudesta lisätä uusia ohjeellisia karttoja tiettyihin naapurimaihin ulottuvasta Euroopan laajuisesta liikenneverkosta unionin ja kyseisten naapurimaiden välillä tehtyjen liikenneinfrastruktuuriverkkoja koskevien korkean tason sopimusten perusteella.
            
         
               (2)
            
            
               Unionin sekä Venäjän ja Valko-Venäjän välillä on tehty korkean tason sopimus pohjoisen ulottuvuuden liikenne- ja logistiikka-alan kumppanuuden puitteissa 21 päivänä marraskuuta 2012. Unionin sekä Valko-Venäjän, Ukrainan, Moldovan, Georgian, Armenian ja Azerbaidžanin välillä on tehty korkean tason sopimus itäisen kumppanuuden puitteissa 9 päivänä lokakuuta 2013.
            
         
               (3)
            
            
               Lisäämällä alustavat kartat asetuksessa (EU) N:o 1315/2013 määriteltyihin verkkoihin liitettävistä liikenneverkoista voidaan kohdentaa paremmin unionin yhteistyötä kyseisten kolmansien maiden kanssa.
            
         
               (4)
            
            
               Kyseisten naapurimaiden kanssa tehdyt korkean tason sopimukset koskevat rautatie- ja maantieverkkojen linjauksia sekä satama-, lentoasema- ja rautatieterminaaleja. Sopimuksissa ei käsitellä rautatie- ja maantieinfrastruktuurin valmistumisastetta. Siksi korkean tason sopimuksissa käytetään rautateistä ja maanteistä luonnehdintaa ”valmiit”.
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 1315/2013 liite III tämän delegoidun asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 348, 20.12.2013, s. 1.
   
      LIITE
      Muutetaan asetuksen (EU) N:o 1315/2013 liite III seuraavasti:
      
                  1)
               
               
                  Korvataan otsikon ”Naapurimaiden kartat” alla oleva kartta seuraavasti:
                  ”  ”
               
            
                  2)
               
               
                  Lisätään kartat 15.1–17.2 seuraavasti: